**KRITERIJI ZA OCJENU VLADANJA**

(Učiteljsko vijeće, 21. 9. 2017.)

|  |  |
| --- | --- |
| **U Z O R N O** | - u potpunosti poštuje pravila kućnog reda  - preuzima odgovornost za posljedice svog ponašanja (priznaje vlastite  pogreške)  - vodi računa o svojoj i tuđoj imovini  - vodi računa o pravima, potrebama i osjećajima drugih osoba  - argumentirano brani svoj stav, vodeći računa o normama ponašanja i  osjećajima drugih osoba (pristojno objašnjava svoje mišljenje)  - iskazuje tolerantnost prema različitostima  - ispravlja svoje pogreške, samoinicijativno ili na poticaj  - nakon izrečene mjere „opomena“ u potpunosti je korigirao/la  sankcionirano ponašanje  - nije mu/joj bila izrečena odgojna mjera ukor ili viša |
| **D O B R O** | - ne poštuje u potpunosti pravila kućnog reda  - odgovornost za posljedice svog ponašanja preuzima samo na poticaj  - povremeno ponavlja pogreške na koje je već upozoren/a  - povremeno ne vodi računa o pravima, potrebama i osjećajima drugih  osoba  - ako mu/joj je izrečena mjera „opomena“, nakon čega nije u potpunosti  korigirao/la sankcionirano ponašanje  - nakon izrečene mjere „ukor“, u potpunosti je korigirao/la sankcionirano  ponašanje |
| **L O Š E** | - često krši pravila kućnog reda  - rijetko preuzima odgovornost za posljedice svoga ponašanja (sklon/a je  optuživati druge i prebacivati odgovornost na njih – greške rijetko ili  nikad ne priznaje)  - ponavljano oštećuje imovinu, svoju i tuđu  - krivotvori ispričnicu, ispitni materijal ili potpis  - često ponavlja iste greške unatoč upozorenjima o neprimjerenosti  ponašanja i poticajima da se korigira  - narušava ugled škole u različitim prigodama (terenska nastava, izleti,  susreti i sl.)  - svojim postupcima ugrožava prava i potrebe drugih osoba (nameće svoju  volju, viče, vrijeđa, koristi vulgarne izraze, prijeti …)  - često iskazuje netolerantnost prema različitostima  - ako mu/joj je izrečena mjera „ukor“, nakon čega nije u potpunosti  korigirao/la sankcionirano ponašanje  - ako mu/joj je izrečena mjera „strogi ukor“ ili viša |

Ako je prisutan jedan kriterija za „loše“ vladanje, ono se ne može ocijeniti kao uzorno.

Ako učenik ima dijagnosticirane teškoće u ponašanju (npr. ADHD), ponavljanje pogrešaka koje su posljedica impulzivnosti ne mogu se sankcionirati sniženom ocjenom vladanja, uz pretpostavku da je učenik pristojan

i da na poticaj ispravlja pogreške.

U postupku donošenja ocjene vladanja potrebno je voditi računa o:

* dobi učenika
* ranijem ponašanju
* okolnostima koje utječu na njegov razvoj
* okolnostima u kojima se neprihvatljivo ponašanje dogodilo